ร้านฮาโกเนะ น่าจะเป็นร้านอาหารญี่ปุ่นที่เป็นอันดับต้น ๆ ที่ในย่านหนองมน - บางแสน ที่ร้านก็จะมีเมนูอาหารญี่ปุ่น หลากหลาย สามารถเลือกลิ้มรสอาหารได้อย่างครบครันตามชอบกันเลย 

การเดินทางและบรรยากาศ
ร้านหาไม่ยากค่ะ อยู่ริมถนนสุขุทวิท ซ้ายมือ ก่อนถึงไฟแดงเลี้ยวลงหาดบางแสน ร้านมีพื้นที่ 3 ชั้นด้วยกัน แต่งร้านเป็นบรรยากาศญี่ปุ่น โทนสีดำ ดูขรึม ให้ความรู้สึกเป็นส่วนตัวดีค่ะ

เมนูที่สั่ง
: ข้าวหน้าปลามากุโร่/ปลาแซลมอน/ไข่ปลาแซลมอน 400
set นี้เสริฟมาพร้อม วาซาบิและซุป เนื้อปลาสดมาก ๆ ส่วนไข่ปลาก็สดไม่แพ้กัน เรียกว่ากัดไข่แตกเปาะแป๊ะ ๆอย่างเมามันเลย ชอบมาก ๆ ค่ะ
: ชุดหมูทอดทงคัตซึและชีส 200.-
set เสริฟกับข้าวและซุป หมูทอดมาไม่ค่อยอมน้ำมัน กรอบนอก นุ่มใน ส่วนชีสก็ทานเข้ากับหมูดีค่ะ
: สลัดไข่ปลาบิน 150.-
จานนี้เป็นสลัดผัก คลุกเคล้าน้ำสลัดจนเข้าเนื้อผัก โรยหน้าด้วยไข่ปลาสด ๆ อร่อยอีกจานค่ะ
: ปูอัดห่อข้าวไส้รวม 150.-
เป็นข้าวปั้น ด้านในมีสาหร่ายและผักห่อด้วยปูอัด ตกแต่งด้วยไข่ปลาแซลมอน อร่อยดี

เป็นอีกหนึ่งทางเลือก สำหรับผู้ที่ชื่นชอบการรับประทานอาหารญี่ปุ่น ด้วยคุณภาพ และราคา ถือว่าสอบผ่านค่ะ